CELEX: 62018CB0269
Language: hu
Date: 2018-07-05 00:00:00
Title: C-269/18. PPU. sz. ügy: A Bíróság (első tanács) 2018. július 5-i végzése (a Raad van State [Hollandia] előzetes döntéshozatal iránti kérelme) – Staatssecretaris van Veiligheid en Justitie kontra C és J, S kontra Staatssecretaris van Veiligheid en Justitie (Előzetes döntéshozatal – Sürgősségi előzetes döntéshozatali eljárás – A Bíróság eljárási szabályzatának 99. cikke – A nemzetközi védelem megadására és visszavonására vonatkozó közös eljárások – 2013/32/EU irányelv – A 46. cikk (6) és (8) bekezdése – Nyilvánvalóan megalapozatlan nemzetközi védelem iránti kérelem – A hatékony jogorvoslathoz való jog – A tagállam területén maradás engedélyezése – 2008/115/EK irányelv – 2., 3. és 15. cikk – Jogellenes tartózkodás – Őrizet)

24.9.2018   
            
            
               HU
            
            
               Az Európai Unió Hivatalos Lapja
            
            
               C 341/3
            
         
      A Bíróság (első tanács) 2018. július 5-i végzése (a Raad van State [Hollandia] előzetes döntéshozatal iránti kérelme) – Staatssecretaris van Veiligheid en Justitie kontra C és J, S kontra Staatssecretaris van Veiligheid en Justitie
      (C-269/18. PPU. sz. ügy) (1)
      
      ((Előzetes döntéshozatal - Sürgősségi előzetes döntéshozatali eljárás - A Bíróság eljárási szabályzatának 99. cikke - A nemzetközi védelem megadására és visszavonására vonatkozó közös eljárások - 2013/32/EU irányelv - A 46. cikk (6) és (8) bekezdése - Nyilvánvalóan megalapozatlan nemzetközi védelem iránti kérelem - A hatékony jogorvoslathoz való jog - A tagállam területén maradás engedélyezése - 2008/115/EK irányelv - 2., 3. és 15. cikk - Jogellenes tartózkodás - Őrizet))
      (2018/C 341/03)
      Az eljárás nyelve: holland
      
         A kérdést előterjesztő bíróság
      
      Raad van State
      
         Az alapeljárás felei
      
      
         Felperesek: Staatssecretaris van Veiligheid en Justitie, J, S
      
         Alperesek: C, Staatssecretaris van Veiligheid en Justitie
      
         Rendelkező rész
      
      A harmadik országok illegálisan [helyesen: jogellenesen] tartózkodó állampolgárainak visszatérésével kapcsolatban a tagállamokban használt közös normákról és eljárásokról szóló, 2008. december 16-i 2008/115/EK európai parlamenti és tanácsi irányelvet és a nemzetközi védelem megadására és visszavonására vonatkozó közös eljárásokról szóló, 2013. június 26-i 2013/32/EU európai parlamenti és tanácsi irányelvet úgy kell értelmezni, hogy azokkal ellentétes, hogy azt a harmadik országbeli állampolgárt, akinek a nemzetközi védelem iránti kérelmét első fokon az illetékes közigazgatási hatóság nyilvánvalóan megalapozatlanként elutasította, kitoloncolása céljából őrizetbe vegyék, ha a 2013/32 irányelv 46. cikke (6) és (8) bekezdésének megfelelően jogszerűen engedélyezik számára a tagállam területén maradást, amíg az e területen a nemzetközi védelem iránti kérelmét elutasító határozattal szemben előterjesztett jogorvoslati kérelem elbírálásáig való maradás jogával kapcsolatos jogorvoslatát el nem bírálják.
      
         (1)  HL C 276., 2018.8.6.